નવી દિલ્હી, 7 જાન્યુઆરી: પંજાબ અને હરિયાણા હાઇકોર્ટે એક ઐતિહાસિક નિર્ણય સંભળાવ્યો છે. આ નિર્ણય હેઠળ જેલમાં બંદ કેદીને પોતાની પત્ની અથવા પતિની સાથે શારીરિક સંબંધ બનાવવા અને બાળકો પેદા કરવાની અનુમતિ આપી દીધી છે. આ રસપ્રદ ચૂકાદા પર કોર્ટનું કહેવું છે કે કોઇ પણ કેદીને સેક્સ માણવાનો અધિકાર, જીવન અને વ્યક્તિગત સ્વતંત્રતાના અધિકાર હેઠળ આવે છે. કોર્ટે આ નિર્ણય મંગળવારે સંભળાવ્યો અને જણાવ્યું કે આ નિર્ણયની ગેરંટી સંવિધાનના અનુચ્છેદ 21 હેઠળ આપવામાં આવી છે.